hotchpotch/miracl-hf-unified huggingface dataset:
शनिवार वाड़ा
शनिवार वाड़ा (अंग्रेजी :Shaniwarwada) (Śanivāravāḍā) भारत के महाराष्ट्र राज्य के पुणे ज़िले में स्थित एक दुर्ग है जिनका निर्माण १८वीं सदी में १७४६ में किया था। यह मराठा पेशवाओं की गद्दी थी। जब मराठाओं ने ईस्ट इंडिया कम्पनी से नियंत्रण खो दिया तो तीसरा आंग्ल-मराठा युद्ध हुआ था, तब मराठों ने इसका निर्माण करवाया था। दुर्ग खुद को काफी हद तक एक अस्पष्टीकृत आग से १८३८ में नष्ट हो गया था, लेकिन जीवित संरचनाएं अब एक पर्यटक स्थल के रूप में स्थित है।
मराठा साम्राज्य में पेशवा बाजीराव जो कि छत्रपति शाहु के प्रधान (पेशवा) थे। इन्होंने ने ही शनिवार वाड़ा का निर्माण करवाया था। शनिवार वाड़ा का मराठी में मतलब शनिवार (शनिवार/Saturday) तथा वाड़ा का मतलब टीक होता है। शनिवार वाडा की नींव का काम १० जनवरी १७३० को शुरू हुआ। २२ जनवारी १७३२ को शनिवार वाड़ा की नींव करके वास्तु शांति की गई। १७३२ के बाद भी बाड़े में हमेशा नया बांधकाम, बदल होते गए। बुरुज के दरवाजे का काम होते-होते १७६० ये वर्ष आया। १८०८, १८१२, १८१३ इन वर्षों में छोटी बड़ी आग लगने की दुर्घटना हुई तो १७ नवंबर १८१७ को बाडे पर ब्रिटिशों के निशान लगे। इसके बाद यहाँ कुछ समय तक पुणे के पहले कलेक्‍टर हेन्‍री डंडास रॉबर्टसन रहते थे। बाडे में तुरुंग, पंगुगृह, पुलिस का निवासस्थान थे। १८२८ में बाड़े में बड़ी आग लगी और आग में अंदाजे सर्व इमारतॆ जल गई। आगे लगभग ९० साल बाद बाडे की दुरवस्था खत्म होने का योग आया। १९१९ में बाडा संरक्षित स्मारक घोषित किया गया और बाडे का उत्खनन करने का काम शुरू किया गया। उस समय बाडे में कोर्ट के लिए उपयोग में लाई जाने वाली इमारत १९२३ के पहले उत्खनन के लिए गिरा दी गई। शनिवार बाडे संबंधी अनेक घटना, दुर्घटना है। बाडेतील पेशवे के कार्यालय में अनेक वीर और मातब्बर राजकारण के दाव पेच रंगते थे। पेशवे का दरबार यही पर था। पेशवे के घर के लडके लडकियों का विवाह इसी बाडे में होता था। शनिवारबाडे के आगे के प्रांगण में सैनिको की सभा होने लगी। आचार्य अत्रे ने संयुक्त महाराष्ट्र का आंदोलन इसी प्रांगण सेे लढा़। बाडे के प्रांगण में मारुती का सभामंडप था। हे मंदिर लॉइड्ज पूल (हल्लीचा नवा पूल किंवा शिवाजी पूल) बांधने वाले केंजले ने बांधा. मंदिर में १९ मार्च १९२४ को मारुती की मूर्ती बिहार गई।
ए॰ के॰ ऐस॰ नंबर अभाज्यता टेस्ट
ए॰ के॰ ऐस॰ नंबर अभाज्यता टेस्ट पहला "पोलीनोमिअल टाइम" है अल्गोरिद्म (कंप्यूटर विज्ञान में पोलीनोमिअल टाइम अल्गोरिद्मों को तेज माना जाता है) जो बताता है कि कोई नंबर अभाज्य है या नहीं। इसका आविष्कार 2002 में भारतीय प्रौद्योगिकी संस्थान कानपुर के तीन कंप्यूटर वैज्ञानिकों – मणीन्द्र अग्रवाल, नीरज कयाल और नितिन सक्सेना ने किया था।
किसी भी अल्गोरिद्म के लिए चार आवश्यकताएँ होती है: 1) वो हर इनपुट के लिए आउटपुट देता हो, 2) वो जल्दी उत्तर देता हो (more precisely: वो पोलीनोमिअल टाइम में उत्तर देता हो), 3) वो कभी गलत उत्तर न देता हो और 4) वो किसी अप्रमाणित परिकल्पना पर निर्भर न करता हो। नंबर की अभाज्यता जांचने के लिए इस से पहले के सभी अल्गोरिद्म इन चार में से अधिक से अधिक तीन आवश्यकताओं को पूर्ण करते थे। ये पहला अल्गोरिद्म है जो इन चारों आवश्यकताओं को पूर्ण करता है।
तिजारा जैन मंदिर
तिजारा जैन मंदिर राजस्थान के अलवर जिले में स्थित एक प्रमुख जैन मंदिर है। मंदिर अलवर से ५५ और दिल्ली से ११० किलोमीटर की दूरी पर स्थित है। यह एक "अतिशय क्षेत्र" है। यह मंदिर वर्तमान अवसर्पिणी काल के आठवें तीर्थंकर, चन्द्रप्रभ स्वामी को समर्पित है।
१६ अगस्त १९५६ को सफ़ेद रंग की चन्द्रप्रभ भगवान की एक प्रतिमा भूगर्भ से प्राप्त हुई थी। यहाँ स्थित एक टीले से यह मूर्ति निकलने के बाद ऐसा विश्वास हो गया था की यह एक "देहरा" रहा होगा जहाँ जैन मूर्तियों की पूजा होती होगी। मूर्ति मिलने के बाद मंदिर का निर्माण कराया गया था जिसके पश्चात यह फिर से एक प्रमुख जैन तीर्थ बन गया है।
मंदिर में मुख्य वेदी चन्द्रप्रभ भगवान की है। प्रतिमा की ऊंचाई १५ इंच है। प्रतिमा पर अंकित उत्कीर्ण लेख से पता चलता है कि प्रतिमा प्रथम बार विशाख शुक्ल १५५४ के तीसरे दिन स्थापित की गयी थी।
ऋषि वैली
रिशी वेली या "ऋषी वेली" : अर्थात "ऋशी की वादी" या "ऋशी की वादियां"। यहां पर एक पाठशाला भी है जिस को जिड्डू कृष्णमूर्ती ने स्थापित किया। यह एक आश्रम पाठशाला है। जिड्डू कृष्णमूर्ती को नवीन काल का ऋषी माना जाता है। इन्हों ने इस पहाडी वादी प्रांत में पाठशाला स्थापित की इस लिये इस प्रांत को ऋषी वेली कहा जाता है। भारत की रियासत आंध्र प्रदेश, चित्तूर जिला में शहर मदनपल्ली के १६ किलोमीटर समीप, शहर कदिरि के मार्ग पर है। यह वादी हार्सिली हिल्स की वादियों का एक हिस्सा है। यह प्रांत बहुत ही सुंदर है।प्रकृती के रमणीय और सुंदर दृश्य पर्यटकों को मनमोहित करती है।
विश्वप्रसिद्ध दार्शनिक जिड्डू कृष्णमूर्ती द्वारा स्थापित यह आश्रम पाठ्शाला, प्राथमिक और माध्यमिक विद्या प्रदान करताहै। यहां रहने, विद्याप्राप्त करने की सुविधा है। यहां के क्षात्रों को विद्याभ्यास के साथ साथ शारीरिक और मानसिक विकास का भी बोधन किया जाता है।
गुर्रम कोंडा
गुर्रम कोंडा: भारत के राज्य आंध्र प्रदेश के चित्तूर ज़िले में एक तहसील / मंडल है। यह गाँव, शहर बंगलूर और कडपा के मार्ग में है। टीपू सुल्तान के समय में शहर कड़पा जिले में था।अब जिला चित्तूर में है। इस शहर का प्राचीन नाम "ज़फ़राबाद" था। आज इस का नाम गुर्रम कोंडा है। तेलुगु भाषा में गुर्रम का अर्थ घोड़ा, और कोंडा का अर्थ पहाड है। गुर्रम कोंडा अर्थात "घोड़ा-पहाड" या "घोडे का पहाड" है। यहाँ का क़िला बहुत पुराना है।
गुर्रम कोंडा की पहाडी पर एक मज़बूत क़िला है। इस का निर्माण कडपा के नवाब अब्दुल नबी खान ने १७१४ में करवाया। आज भी यह क़िला देखने लायक़ है। कडपा के नवाब अब्दुल नबी खान काफ़ी प्रख्यात रहे। इन के काल में इनहोंने कई निर्माण करवाए, जिनमें गुर्रमकोंडे का क़िला एक है। अब्दुल नबी खान सलतनत बिजापूर के राज्यपाल थे। गुर्रम कोंडा पहाड काफ़ी ऊँचाई पर है, यहाँ पर इन्होंने एक दुर्ग बनाया जो अभेद्य माना जाता है। इस क़िले की वास्तुकला इंडो-इस्लामिक है। इस क़िले के पहाड के सामने के हिस्से में एक पुराना बड़ा शहर बसा था जिस का नाम ज़फ़राबाद था। लेकिन अब यहाँ उसके खंडर ही नज़र आते हैं।   गुर्रम कोंडे से ३ किलो मीटर पर "मक़बरा" है। यह मक़बरा, टीपू सुल्तान के मामा मीर रज़ा अली खान का है। माना जाता है कि इस मक़बरे का गुम्बद, बीजापूर के गोल गुम्बद के बाद सब से बड़ा है।
श्री छत्रपति शाहू संग्रहालय, कोल्हापुर
श्री छत्रपति शाहू संग्रहालय, कोल्हापुर महाराष्ट्र ,भारत के ज़िले कोल्हापुर में स्थित एक प्राचीन संग्रहालय (महल ) है। जिनका निर्माण सन १८७७ से १८८४ के बीच किया गया था। इस संग्रहालय में काले रंग के पॉलिश्ड पत्थरों का इस्तेमाल किया गया। श्री छत्रपति शाहू संग्रहालय में हर कांच में छत्रपति शिवाजी के जीवन की घटनाओं को चित्रित कर के रखा गया है। यहां एक चिड़ियाघर भी है। आज भी, यह शाहु महाराज का निवास माना जाता है।
सुप्रवत चक्रवर्ती
सुप्रवत चक्रवर्ती (28 नवम्बर 1931 – 24 दिसम्बर 2015) भारतीय सायकिल-चालक थे। उन्होंने 1952 के ग्रीष्मकालीन ओलंपिक्स में भाग लिया था।
अल्फ्रेड जी॰ गिलमैन
अल्फ्रेड गुडमैन गिलमैन (जुलाई 1, 1941 – दिसम्बर 23, 2015) अमेरिकी औषध-विज्ञानी और जीवरसायनज्ञ थे। उन्हें जी-प्रोटीन की खोज के लिए मार्टिन रोडबेल के साथ 1994 में चिकित्सा एवं औषधि के क्षेत्र नोबेल पुरस्कार दिया गया।
गिलमैन का जन्म न्यू हैवेन में हुआ। उनके माता-पिता माबेल (श्मिट) और अल्फ्रेड गिलमैन थे। उनके पिता येल स्कूल ऑफ़ मेडीसीन में प्रोफेसर चिकित्सा से सम्बंधित पुस्तकों के लेखक थे।
गिलमैन लम्बे समय अग्नाशय कैंसर की चपेट में थे। दिसम्बर 23, 2015 को डैलस, टेक्सस में 74 वर्ष की आयु में उनका निधन हो गया।
दृश्य प्रदूषण
दृश्य प्रदूषण एक प्रकार की परेशानी है, जो प्रदूषण के कारण उत्पन्न होती है। दृश्य प्रदूषण मनुष्यों के देखने वाले क्षेत्रों में नकारात्मक बदलाव करने पर होते हैं। जैसे हरे भरे पेड़ पौधों को काट देना, मोबाइल आदि के टावर लगा देना। बिजली के खम्बे, सड़क आदि स्थानों में बिखरे कचरे आदि इस श्रेणी में आते हैं। यह एक तरह के बनावट के कारण भी होता है, जिसे बिना पर्यावरण आदि को देखे ही बना दिया जाता है। जैसे किसी स्थान पर केवल इमारत, मकान आदि का होना।
सार्वजनिक स्थानों में जब सरकार या उसकी देख रेख करने वालों का नियंत्रक नहीं होता और व्यापारी अधिक लाभ कमाने के लिए इस तरह के निर्माण करता है। या फिर किसी रिक्त स्थान का उपयोग अपने उद्योग या अन्य किसी इमारत आदि को बनाने हेतु करता है। इसके अलावा बिना किसी योजना या पर्यावरण आदि को अनदेखा कर के बनाई गई इमारत, मकान आदि भी दृश्य प्रदूषण के कारक होते हैं।
पर्यावरण में यूरेनियम
पर्यावरण में यूरेनियम का अर्थ पर्यावरण और जीव जन्तुओं पर यूरेनियम के प्रभाव से है। यूरेनियम एक कमजोर रेडियोधर्मी पदार्थ है। इसकी अर्ध-आयु 44.68 करोड़ वर्ष होती है, जिसके बाद यह यूरेनियम-238 बन जाता है। यह एक प्रकार का विषैला तत्व होता है। यह मानव शरीर में गुर्दे, मस्तिष्क, जिगर और हृदय को प्रभावित करता है।
इसे खनन द्वारा प्राप्त किया जा सकता है। लेकिन इससे विकिरण के उच्च स्तर के संपर्क में आने का खतरा होता है। जिसके परिणामस्वरूप इसे प्राप्त करने हेतु इस विधि का उपयोग नहीं किया जाता था।
एक अध्ययन द्वारा इस बात का पता चला कि इसके दहन करने पर इससे तेजी से हवा में कर्ण निकलते हैं, लेकिन लक्ष्य से कुछ किलो मीटर दूर रहने वाले लोगों पर इसका कोई प्रभाव नहीं होता है। यूरेनियम डाइऑक्साइड ईंधन, जल में अघुलनशील होता है। जिसके कारण यह बोरोसिलिकेट काँच की तुलना में जल में बहुत ही धीरे विखंडित होता है।
आचार्य शय्यंभव
आचार्य शय्यंभव भगवान महावीर के चतुर्थ पट्टधर आचार्य थे।। इनका जन्म राजगृह के ब्राह्मण परिवार में हुआ था। श्वेताम्बर मान्यताओं के अनुसार इन्होनें 'दशवईकालिका' नामक ग्रन्थ की रचना की थी। ऐसा मुमकिन है कि यह पूरी रचना आचार्य शय्यंभव की ना हों और कुछ भाग बाद में जोड़े गयें हो।
ब्रह्ममगारि मठम
ब्रह्ममगारि मठम : आन्ध्र प्रदेश के जिला कडपा में एक मंडल और गांव है। यह एक पुण्यक्षेत्र और दर्शनीय क्षेत्र माना जाता है।
कडपा शहर से ६० कि.मी. दूरी पर कन्दिमल्लय्यापल्ली है, जो मैदुकूर से होते हुवे जाने वाले मार्ग से जुडा है।मैदुकूरु से ३६ कि.मी. दूरी पर ब्रह्ममगारि मठम है। इस मठम से क़रीबी रैल्वेस्टेशन कडपा है।क़रीबी हवाईअड्डा भी कडपा ही है।
श्री पोतुलूरि वीराब्रह्मेंद्र स्वामी रिज़र्वाइर तेलुगु गंगा प्रॉजेक्ट का हिस्सा है, जिसके निर्माण की स्थापना एन.टी.रामाराव ने की। इस रिज़र्वायर की क्षमता २ बिलियन क्यूबिक मीटर है।इस जलाशय के अत्राफ़ वाली पहाडियों के सुंदर दृश्यों के कारण यह इलाका विहार स्थल माना जाता है।आंध्र प्रदेश पर्याटक विभाग यहां पर नाव विभाग भी खोल रखा है।
यूटीसी-१२:००
यूटीसी-१२:०० () एक समय मंडल जो यूटीसी पर हो रहे समय से १२ घंटे घटाने पर आता है। यानि जब ग्रीनविच में दिन के १२ बज रहे होते हैं तो यहाँ उसी दिन के रात के १२ बज रहे होते हैं, यानि वो दिन शुरु हो रहा होता है जो ग्रीनविच पर १२ घंटे पहले ही शुरु हो चुका है।
पूरे वर्ष यह निन्म जगहों पर इस्तेमाल होता है।
यूटीसी-१२, १८०° मध्याह्न रेखा और 172°30′W देशान्तर के मध्य के गहरे समुद्र को समाविष्ट करने वाला एक समुद्री समय मंडल है। यूटीसी पर हो रहे समय से १२ घंटे घटाने पर यह समय मंडल मिलता है। इस क्षेत्र में तैर रही नावें किसी दिन को दुनिया में सबसे अंत में शुरु करती हैं।
इस समय मंडल में बहुत सारे द्वीप स्थित हैं, लेकिन इनमें से कोई भी यूटीसी-१२:०० का समय मंडल का इस्तेमाल नहीं करता है। इनमें से अधिकांश अपने पास के समय मंडल के समय या दिन का उपयोग करते हैं, सामान्यता इसलिये क्योंकि ये राजनीतिक रूप से उन समय मंडलों में आने वाले द्वीपों से सम्बन्धित हैं।
अंतर्राष्ट्रीय पश्चिमी समय रेखा (IDLW) जबसे पृथ्वी पर उस अंतिम जगह (हौलैंड द्वीप) को दिखाने लगी है जहाँ पर कोई भी दिनांक इस्तेमाल में होता है इसे "धरती पर कहीं भी" (AoE) भी कहा जाने लगा है। यानि जब यहाँ पर दिन खत्म होता है तो वो दिन धरती पर कहीं भी नहीं बाकी होता और इतिहास बन जाता है।
अमीन पीर दरगाह
अमीन पीर दर्गाह : (امین پیر درگاہ)(అమీన్ పీర్ దర్గా - పెద్ద దర్గా) एक सूफ़ी आस्ताना और दर्गाह है।यह दर्गाह, भारत के राज्य आन्ध्रप्रदेश के कडपा शहर में है। यहां हिन्दू मुस्लिम सभी समुदाय के लोग संदर्शन के लिये आते हैं और यह स्थल हिन्दू मुस्लिम संगम क्षेत्र भी कहलाता है।  इस दर्गाह को आस्तान-ए-मख्दूम इलही भी कहा जाता है जो दर्गाह के काम्प्लेक्स में है।
= आस्ताने में सूफ़ी संस्कृती = यहां पर आने वाले सभी संदर्शक सभी धर्मों के पाये जाते हैं। इनके शिश्यगण भी सभी धर्मों से हैं। इन का खान्दान भगवा रंग या घेरू रंग के कपडे पहनते हैं। शागिर्द या मुरीद घेरू रंग की टोपी पहनते हैं।
यहां पर उर्स हर साल जमादिउल ऊला के १४वीं तारीख को मनाया जाता है।
भारत के कई प्रांतों से यहां दर्शक आते हैं और ज़ियारत करते हैं। प्रमुख व्यक्तियों में, श्रीमती इन्दिरा गांधी, नीलम संजीव रेड्डी, ए.आर.रहमान इत्यादी हैं
यूटीसी+०६:००
यूटीसी+०६:०० यूटीसी से छ: घंटे आगे का समय मंडल है। यानी जब ग्रीनविच में दिन के १२ बज रहे होते हैं तो यूटीसी+६ वाले समय क्षेत्रों जैसे बांग्लादेश में शाम के ६ बज रहे होते हैं।
पूरे साल मानक समय के तौर पर निम्नलिखित जगहों पर उपयोग होता है।
कनकमुनि
कनकमुनि (पालि : "कोणागमन बुद्ध") गौतमबुद्ध के पूर्ववर्ती एक बुद्ध जिनकी कथा बुद्धवंश के अध्याय २३ में मिलती है।
प्राचीन बौद्ध साहित्य में गौतमबुद्ध के छह पूर्ववर्ती बुद्धों अथवा तथागतों में इनका उल्लेख मिलता है। महावस्तु, कर्मविभंग आदि कुछ ग्रंथों में इनका 'कोनाकमुनि' अथवा 'कोनाकमन' के नाम से भी उल्लेख किया गया है। बौद्ध विश्वास के अनुसार इनका नाम कनकमुनि इसलिए पड़ा कि इनके जन्म के समय जंबूद्वीप भर में स्वर्णवर्षा हुई थी। इनका जन्मस्थान सोदवती था। इनके पिता सैन्यदत्त और माता उत्तरा थीं। अपने पुत्र के जन्म के पश्चात् ये अपने ३०,००० अनुयायियों के साथ राज्य छोड़कर चल पड़े और इन्होंने भिक्षुधर्म स्वीकार कर लिया। कुछ काल की तपस्या के पश्चात् इन्हें बोधि अथवा ज्ञान प्राप्त हो गया। इन्होंने गौतमबुद्ध के आविर्भाव के विषय में भी भविष्यवाणी की थी। ये प्रागैतिहासिक युग के माने जाते हैं।
मेजर फ़ोर्ब्स ने गौतमबुद्ध के पूर्ववर्ती तीन बुद्धों का कालनिर्धारण करने का प्रयत्न किया है (जर्नल ऑव एशियाटिक सोसाइटी, जनू, १८३६)। उनके अनुसार क्रकुच्छंद ३१०१ ई.पू. बुद्ध हुए थे। इस कालगणना के अनुसार कनकमुनि ने २०९९ ई.पू. और काश्यप ने १०१४ ई.पू. बुद्धत्त्व की प्राप्ति की थी। किंतु स्वाभाविक ही यह सर्वसम्मत मत नहीं है। कनकमुनि का मंजुश्रीमूलकल्प, दिव्यावदान, महावस्तु, लंकावतार, ललितविस्तर, कर्मविभंग आदि अनेक प्राचीन बौद्ध ग्रंथों में अन्य तथागतों, विशेष रूप से, क्रकुच्छंद और काश्यप के साथ, उल्लेख हुआ है।
तथागत
त्रिपटकों में तथागत शब्द का उपयोग गौतम बुद्ध ने स्वयं के लिये किया है। इस शब्द का अर्थ है- तथा+गत = 'वह जो (जैसा आया था), वैसा ही चला गया'।
गुंजन पक्षी
गुंजन पक्षी (हमिंगबर्ड) सबसे छोटे पक्षियों का एक कुल है जिसे ट्रोकिलिडी (Trochilidae) कहते हैं। ये गुंजन या 'भिनभिनाने की आवाज' निकालतीं हैं, इसीलिए इन्हें 'गुंजन पक्षी' कहा जाता है। इस वंश की अधिकांश पक्षियों की माप 7.5–13 सेन्टीमीटर की होती है। इसमें से सबसे छोटे पक्षी की माप लगभग ५ सेमी और भार २.५ ग्राम से कम होता है। इस कुल की सबसे बड़ी पक्षी २३ सेमी लम्बी होती है जिसका भार १८ से २४ ग्राम के बीच होता है।
गुञ्जन पक्षी, अमेरिका के देशज हैं। इनकी लगभग ३६० प्रजातियाँ पायी जातीं हैं। ये पक्षी फूलों का रसपान (nectar ) करके जीवित रहते हैं। लेकिन ये सभी पक्षी कीटों और मकड़ों को भी खाते हैं। ये अपने पंखों को बड़ी तेजी से फड़फड़ाते हैं जिससे भिनभिनाहट पैदा होती है। इनके पंख १० से
लेकर ८० बार प्रति सेकेण्ड आगे-पीछे होते हैं।
यह एकमात्र पक्षी है जो पीछे की ओर उड़ता है
रघुवीर चौधरी
रघुवीर चौधरी (पटेल) गुजराती के प्रसिद्ध उपन्यासकार, कवि एवं आलोचक हैं। वे अनेक समाचारपत्रों में स्तम्भलेखक भी रहे हैं। उन्होने गुजरात विश्वविद्यालय में अध्यापन किया और वहाँ से १९९८ में सेवानिवृत्त हुए। गुजराती के अलावा उन्होने हिन्दी में भी लेखन कार्य किया है। इनके द्वारा रचित एक उपन्यास "उपरवास कथात्रयी" के लिये उन्हें सन् १९७७ में साहित्य अकादमी पुरस्कार (गुजराती) से सम्मानित किया गया।
ग्वानिडीन
ग्वानिडीन (Guanidine) एक रासायनिक यौगिक है जिसका अणुसूत्र HNC(NH) है। यह रंगहीन ठोस है जो ध्रुवीय विलायकों में विलेय है। यह प्रबल क्षार है जो प्लास्टिक एवं विस्फोटकों के निर्माण में प्रयुक्त होता है। यह मूत्र में सामान्य रूप से पाया जाता है और प्रोटीन के उपापचय से बनता है।
शिवराज भूषण
शिवराज भूषण, कवि भूषण की प्रसिद्ध रचना है। इसमें कुल ३८५ पद्य हैं। भूषण ने अपनी इस कृति की रचना-तिथि ज्येष्ठ वदी त्रयोदशी, रविवार, संम्वत् 1730 (29 अप्रैल, 1673 ई.) को दी है। इस ग्रन्थ में उल्लिखित छत्रपती शिवाजी महाराज विषयक ऐतिहासिक घटनाएँ 1673 ई. तक घटित हो चुकी थीं। इससे भी इस ग्रन्थ का उक्त रचनाकाल ठीक ठहरता है तथा साथ में शिवाजी और भूषण की समसामयिकता भी सिद्ध हो जाती है।  'शिवराज-भूषण' में ३८५ छन्द हैं। रीतिकाल के कवि होने के कारण भूषण ने अपना प्रधान ग्रंथ 'शिवराजभूषण' अलंकार के ग्रंथ के रूप में बनाया। दोहों में अलंकारों की परिभाषा दी गयी है तथा कवित्त एवं सवैया छन्दों में उदाहरण दिये गये हैं, जिनमें शिवाजी के कार्यकलापों का वर्णन किया गया है।
शिवराज भूषण की एक बानगी देखिये-
xxxx
यूटीसी−११:००
यूटीसी−११:०० या UTC−11:00 एक समय मंडल है जो यूटीसी से 11 घंटे घटाने पर पर आता है।  इसे कुछ यूँ लिखा जाता है-
कोहिनूर आशियाना होटल
कोहिनूर आशियाना होटेल एक फाइव स्टार होटेल हैं जो ओल्ड महाबलीपुरम, सेमनचेररी, चेन्नई मे स्थित है।
यह होटेल आशियाना होटल प्राइवेट लिमिटेड द्वारा की गयी थी। अक्टूबर 2007 मे खोले गये इस होटेल मे कुल 1000 मिलियन की लागत आई थी। प्रारम्भ मे इस होटेल मे 114 कमरे थे लेकिन बाद मे इनमे वृधि की गयी। 2012 मे इसमे कई कमरे जोड़े गये होटेल के कमरों की संख्या 178 हो गयी।
यह होटेल 2.25 एकड़ भूमि पर बनाया गया है। इस होटेल की साज़ सज्जा काफ़ी आकर्षक एवं यहा पर हर पहलू पर काफ़ी बारीकी से ध्यान दिया गया है। इस होटल मे खाने पीने की बहुत उत्तम व्यवस्था है जो इसकी एक अन्य विशेषता है। यह काफ़ी है जिसके चलते ये अपने ओर काफ़ी आगंतुको को आकर्षित करता है। इस होटेल मे सारा दिन चलने वाला एक रेस्टोरेंट "केरमल" है, जहा पर काफ़ी लज़ीज़ खाने परोसे जाते है।. इस होटेल मे सिल्क नाम का एक अन्य रेस्टोरेंट है जिसे थाई व्यंजन मे महारत हासिल है। यहा पर थाइलॅंड के प्रसिद्ध व्यंजन परोसे जाते है। वाइल्ड फायर एक अन्य ग्रिल्ड रेस्टोरेंट है जो तंदूरी खानो के लिए बहुत प्रसिद्ध है। लाउंज बार एक अन्या प्रसिद्ध बार है विभिं प्रकार के कॉकटेल प्रस्तुत किए जाते हैं. काफ़े बाइट यहाँ का एक अन्य प्रसिद्ध रेस्टोरेंट है जहा आप कॉफ़ी का आनंद उठाते हुए घंटो गप्पे लड़ा सकते है.यह एक 24 घंटे चलने वाला रेस्टोरेंट है।
इस होटेल मे एक थाई स्पा एवं फिटनेस सेंटर भी. जहा आपको विश्वस्तरिया स्पा सुविधा मिलेगी। ये किसी भी विश्वस्तरिया होटेल से कम नही है। यहा पर चेट्टीनाद शैली का एक पूल हैं जो 1800 वर्ग मीटर मे फैला हुआ है एवं यहा पर झरनोजैसा आनंद उठाया जा सकता है।.इस होटेल मे मीटिंग एवं बॅंक्वेट सुविधा भी उपलब्धा है। जो कुल 2700 वर्ग मीटर मे फैला हुआ है। इस होटेल मे एक ग्रांड बॉल रूम भी हैं। यहा पर कई पार्टियाँ भी आयोजित की जाती है जो काफ़ी वृहत होती हैं।
इस होटेल को अपनी भव्यता के चलते कई पुरस्कार एवं सम्मान प्राप्त होते हैं। सितम्बर 2008 मे इस होटेल को क्यूलिनरी चॅलेंज एवं एग्ज़िबिशन समारोह मे सर्वश्रेष्ट होटेल के पुरस्कार से नवाजा गया था।
द ग्रेट ईस्टर्न होटेल कोलकाता
द ग्रेट ईस्टर्न होटेल कोलकाता, भारत के कोलकाता (पश्चिम बंगाल) मे स्थित एक हेरिटेज होटेल हैं। यह कोलोनियल समय मे स्थापित किया गया था एवं उस समय के एक महत्वपूर्ण होटलों में से एक होटेल था। इस होटेल की स्थापना 1840 या 1841 मे की गयी थी जब कोलकाता ईस्ट इंडिया का एक महत्वपूर्ण केन्द्र हुआ करता था। अपने प्रसिद्धि के दिनों मे यह "पूर्व के गहने" के रूप मे जाना जाता था। यह होटेल इतिहास के कई महत्वपूर्ण व्यक्तियों के आगमन का भी साक्षी रहा है। भारत के स्वतंत्र होने के बाद भी इस होटेल ने अपना परिचालन जारी रखा। लेकिन जब बंगाल मे नक्सल युग था तब इसकी स्थिति में थोड़ी गिरावट आई थी। बाद मे राज्य सरकार ने इसकी प्रबंधन व्यवस्था अपने हाथों मे ले लिया था। 2005 मे इससे एक निजी कंपनी के हाथों के बेच दिया गया था एवं नवंबर 2015 मे इसको विस्तृत मरम्मत के बाद खोल दिया गया था।
भारत मे आअधुनिक होटेल की शुरआत अँग्रेज़ों के द्वारा की गयी थी। भारत का सबसे पुराना होटेल "जॉन स्पेन्सर" होटेल था। यह एशिया की भी सबसे पहली होटेल थी इसे आम लोगों के लिए 1830 मे खोला गया था। द ग्रेट ईस्टर्न होटेल कलकत्ता की स्थापना 1840-41 मे डेविड विलसन के द्वारा ऑकलॅंड होटेल के नाम से की गयी थी। जो ईस्ट अर्ल ऑफ ऑकलॅंड जॉर्ज ईडन के नाम पर रखा गया था। यह महान व्यक्ति उस समय भारत के गवर्नर जनरल हुआ करते थे। इस होटेल के खुलने से पहले डेविड विलसन इसी स्थान पर अपनी बेकरी चलाया करते थे। इस होटेल की स्थापना 100 कमरों एवं 1 डिपार्ट्मेनल स्टोर (जो भूमितल पर स्थित था) के साथ की गयी थी। 1860 मे इस होटल का विस्तार किया गया एवं इस होटेल का नाम द विलसन से हटाकर ग्रेट ईस्टर्न होटेल वाइन एवं जनरल पूर्रे कर दिया गया। 1883 मे इस होटेल का विद्युतीकरण कर दिया गया एवं ऐसा करने वाला यह भारत का प्रथम होटेल था। 1859 मे इस होटेल ने पहली बार अपने बोर्ड ऑफ डाइरेक्टर्स मे भारतीयों को भी शामिल करना शुरू किया था।1915 मे इस होटेल को ग्रेट ईस्टर्न होटेल के नाम से बोलना शुरू किया गया था।
अपने प्रसिद्धि के दिनों मे इस होटेल को कई नामो से पुकारा जाता थे जिसमे "ज्वेल ऑफ ईस्ट" एवं "सेवाय ऑफ ईस्ट" प्रमुख थे। रुडयार्ड किपलिंग ने इस होटेल का जिक्र अपनी लघुकथा सिटी ऑफ ड्रेडफुल नाइट्स मे किया है। यह होटेल अपने जवानी के दिनों मे (1883 ) काफ़ी विशाल था एवं इसके बारे मे एक कहावत प्रचलित थी की “यदि कोई इसमें एक तरफ से प्रवेश करता है तो वो एक सम्पूर्ण पोशाक खरीदकर, शादी का उपहार खरीद कर, पौधों के बीज मोल लेकर, फिर स्वादिस्ट भोजन का आनंद ले सकता हैं।
इसके बाद वो एक बड़ा पैग लगाकर अगर बारमेड हामी भर दे तो उसके साथ सगाई या शादी कर दूसरे तरफ से निकल सकता है। इस होटेल मे इतिहास के कई महत्वपूर्ण व्यक्तियों ने अपना समय गुज़रा हैं जिसमे प्रमुख हैं निकिता खुसचेव एवं निकोलाइ बुलगणीन, एलिज़ाबेथ द्वितीय, मार्क ट्वेन, दावे ब्रुबुक्क [6]एवं संभवता हो ची मिन भी हो। 1905 मे अपने पुनरुद्धार से पहले यह सबसे लंबे समय तक संचालित होने वाला होटेल था।
यह होटेल पुनरुद्धार के कारण काफ़ी लंबे समय तक बंद रहा एवं 19 नवेंबर 2013 को यह आंशिक रूप से ललित ग्रेट ईस्टर्न होटेल के नाम से खोला गया था। इस होटेल को एक ऐतिहासिक इमारत का दर्जा प्राप्त है। इसलिए इसके रेनवेशन मे इसकी मूल सारांचना को बनाए रखना एक महत्वपूर्ण काम था। जिसमे इसके अग्रभाग एवं सीडियां भी शामिल है। इस होटेल को 3 विभागों मे बाटा गया है जो निमनलिखित है, हेरिटेज 1, हेरिटेज 2 एवं न्यू ब्लॉक है।
नन्दिकेश्वरकाशिका
नन्दिकेश्वरकाशिका २७ पदों से युक्त दर्शन एवं व्याकरण का एक ग्रन्थ है। इसके रचयिता नन्दि या नन्दिकेश्वर (२५० ईसापूर्व) हैं। इस ग्रन्थ में शैव अद्वैत दर्शन का वर्णन है, साथ ही यह माहेश्वर सूत्रों की व्याख्या के रूप में है। उपमन्यु ऋषि ने इस पर 'तत्त्वविमर्शिणी' नामक टीका रची है।
नन्दिकेश्वर को पाणिनि, तिरुमूल, पतंजलि, व्याघ्रपाद, तथा शिवयोगमुनि का गुरु माना जाता है।  नृत्तावसाने नटराजराजो ननाद ढक्कां नवपंचवारम्।
उद्धर्तुकामः सनकादिसिद्धानेतद्विमर्शे शिवसूत्रजालम्॥ १॥ अत्र सर्वत्र सूत्रेषु अन्त्यवर्णचतुर्दशम्।
धात्वर्थं समुपादिष्टं पाणिन्यादीष्टसिद्धये॥ २॥ अकारो ब्रह्मरूपः स्यान्निर्गुणः सर्ववस्तुषु।
चित्कलामिं समाश्रित्य जगद्रूप उणीश्वरः॥ ३॥ अकारः सर्ववर्णाग्र्यः प्रकाशः परमेश्वरः।
आद्यमन्त्येन संयोगादहमित्येव जायते॥ ४॥ सर्वं परात्मकं पूर्वं ज्ञप्तिमात्रमिदं जगत्।
ज्ञप्तेर्बभूव पश्यन्ती मध्यमा वाक ततः स्मृता॥ ५॥ वक्त्रे विशुद्धचक्राख्ये वैखरी सा मता ततः।
सृष्ट्याविर्भावमासाद्य मध्यमा वाक समा मता॥ ६॥ अकारं सन्निधीकृत्य जगतां कारणत्वतः।
इकारः सर्ववर्णानां शक्तित्वात् कारणं गतम्॥ ७॥ जगत् स्रष्टुमभूदिच्छा यदा ह्यासीत्तदाऽभवत्।
कामबीजमिति प्राहुर्मुनयो वेदपारगाः॥ ८॥ अकारो ज्ञप्तिमात्रं स्यादिकारश्चित्कला मता।
उकारो विष्णुरित्याहुर्व्यापकत्वान्महेश्वरः॥ ९॥ ऋऌक् सर्वेश्वरो मायां मनोवृत्तिमदर्शयत्।
तामेव वृत्तिमाश्रित्य जगद्रूपमजीजनत्॥ १०॥ वृत्तिवृत्तिमतोरत्र भेदलेशो न विद्यते।
चन्द्रचन्द्रिकयोर्यद्वद् यथा वागर्थयोरपि॥ ११॥ स्वेच्छया स्वस्य चिच्छक्तौ विश्वमुन्मीलयत्यसौ।
वर्णानां मध्यमं क्लीबमृऌवर्णद्वयं विदुः॥ १२॥ एओं मायेश्वरात्मैक्यविज्ञानं सर्ववस्तुषु।
साक्षित्वात् सर्वभूतानां स एक इति निश्चितम्॥ १३॥
ऐऔच् ब्रह्मस्वरूपः सन् जगत् स्वान्तर्गतं ततः।
इच्छया विस्तरं कर्त्तुमाविरासीन्महामुनिः॥ १४॥ भूतपंचकमेतस्माद्धयवरण्महेश्वरात्।
व्योमवाय्वम्बुवह्न्याख्यभूतान्यासीत् स एव हि॥ १५॥ हकाराद् व्योमसंज्ञं च यकाराद्वायुरुच्यते।
रकाराद्वह्निस्तोयं तु वकारादिति सैव वाक्॥ १६॥ आधारभूतं भूतानामन्नादीनां च कारणम्।
अन्नाद्रेतस्ततो जीवः कारणत्वाल्लणीरितम्॥ १७॥ शब्दस्पर्शौ रूपरसगन्धाश्च ञमङणनम्।
व्योमादीनां गुणा ह्येते जानीयात् सर्ववस्तुषु॥ १८॥
वाक्पाणी च झभञासीद्विराड्रूपचिदात्मनः।
सर्वजन्तुषु विज्ञेयं स्थावरादौ न विद्यते॥
वर्गाणां तुर्यवर्णा ये कर्मेन्द्रियमया हि ते॥ १९॥ घढधष् सर्वभूतानां पादपायू उपस्थकः।
कर्मेन्द्रियगणा ह्येते जाता हि परमार्थतः॥ २०॥ श्रोत्रत्वंनयनघ्राणजिह्वाधीन्द्रियपंचकम्।
सर्वेषामपि जन्तूनामीरितं जबगडदश्॥ २१॥ प्राणादिपंचकं चैव मनो बुद्धिरहंकृतिः।
बभूव कारणत्वेन खफछठथचटतव्॥ २२॥
वर्गद्वितीयवर्णोत्थाः प्राणाद्याः पंच वायवः।
मध्यवर्गत्रयाज्जाता अन्तःकरणवृत्तयः॥ २३॥ प्रकृतिं पुरुषंचैव सर्वेषामेव सम्मतम्।
सम्भूतमिति विज्ञेयं कपय् स्यादिति निश्चितम्॥ २४॥ सत्त्वं रजस्तम इति गुणानां त्रितयं पुरा।
समाश्रित्य महादेवः शषसर् क्रीडति प्रभुः॥ २५॥ शकारद्राजसोद्भूतिः षकारात्तामसोद्भवः।
सकारात्सत्त्वसम्भूतिरिति त्रिगुणसम्भवः॥ २६॥ तत्त्वातीतः परं साक्षी सर्वानुग्रहविग्रहः।
अहमात्मा परो हल् स्यामिति शम्भुस्तिरोदधे॥ २७॥
यूटीसी−०१:००
यूटीसी-०१:०० या UTC−01:00 यूटीसी से 1 घंटे पीछे का समय मंडल है। इसका निम्न स्थानों पर उपयोग किया जाता है। यहाँ वर्तमान समय हो रहा है- उत्तरी गोलार्ध की सर्दियों में
पावेल फ्रीडमैन
पावेल फ्रीडमैन (जनवरी 7, 1921 – सितम्बर 29, 1944) एक यहूदी कवि थे, जिन्हे उनकी कविता "द बटरफ्लाई" के लिए ख्याति मिली।
"The Butterfly"
संजीवनी टुडे
संजीवनी टुडे एक भारतीय हिन्दी भाषा का समाचार पत्र है जो राजस्थान की राजधानी जयपुर से प्रकाशित होता है। यह अंतर्जाल पर ईपेपर तथा ऑनलाइन वेबसाइट के तौर पर भी उपलब्ध है। वर्तमान में इस समाचार पत्र के सम्पादक राजेश मीणा है। सावित्री बाई फुले जयंती पर किया नमन
तौरात
तौरात (इब्रानी: תּוֹרָה, "आदेश" या "क़ानून") यहूदी धर्म की मूल अवधारणाओं की शिक्षा देने वाला का धार्मिक ग्रन्थ है। बाईबल का प्रारंभ भी इसी धर्मग्रन्थ से होता है। माना जाता है कि तौरात सबसे पहली किताब है जिसमें ख़ुदा ने अपने पैग़म्बर हज़रत मूसा को जीवनयापण और उनकी कौम (इस्राएलियों) की ओर अपने आदेश, व निर्देश आदि भेजे। मुस्लिम इसके महत्व को स्वीकारते हैं, लेकिन साथ ही यह भी मानते हैं कि यहूदियों ने असल किताब में बदलाव कर दिए हैं।
तौरात पांच किताबों का संकलन है जो कि क्रमशः हैं - बेरेशित, शेमोत, वयिकरा, बेमिदबार, और देवारिम।
इस्माईल
इस्माईल या इश्माएल, यहूदी, इस्लाम और ईसाई धर्म के एक पैगम्बर हैं। कथा के अनुअसर, इस्माईल, इब्राहीम के बड़े बेटे थे। क़ुरान में दी गयी कहानी के अनुसार जब इब्राहीम अल्लाह के आदेश से अपनी पत्नी और अपने बेटे को सफ़ा-मर्वा नामक पहाड़ियों में छोड़ आए थे जो सऊदी अरब स्थित है तब इस्माईल दूध पीते शिशु थे तो वो अत्यधिक तृष्णा से ग्रस्त हो कर धरती पर अपनी एड़ियाँ मारते थे। उनकी माँ बेचैन होकर एक तरफ अपने बेटे के लिये पानी ढूण्ढती और कभी सफ़ा तो कभी मर्वा की पहाड़ियों पर भागती कहीं पानी दिखाई दे जिससे वो इस्माईल की प्यास बुझा सकें। जब वो सफ़ा-मर्वा की पहाड़ियों पर अपना सातवां चक्कर लगाने गईं तो उन्हों ने दृश्य देखा कि इस्माईल की एड़ियों से चश्मे फूट पड़े हैं। उन्हों ने उस पानी से कहा: "ज़म ज़म" जिसका अर्थ होता है "रुक जा"। मान्यता अनुसार वह पानी वहीं पर रुक गया जिसे आज मक्का में मौजूद ज़मज़म कुंआ को मन जाता है।
स्कौट्स भाषा
स्कॉट्स जर्मैनी भाषा परिवार की एक भाषा है।
उमराव सिंह (बहुविकल्पी)
उमराव सिंह से निम्नलिखित व्यक्तियों का बोध होता है-
मनका शिल्प
मनकों को आपस में जोड़कर बनाये गये शिल्प को मनका शिल्प या 'मनका कर्म' (Beadwork) कहते हैं। यह कार्य मनकों को सुई-धागे द्वारा आपस में जोड़कर किया जाता है। मनके अनेकानेक पदार्थों की बनायी जातीं हैं और अनेकों आकार-प्रकार की होतीं हैं। मनकों का प्रयोग आभूषण अथवा सौन्दर्य प्रसाधनों के निर्माण में भी किया जाता है।
पेट्रोलियम जेली
पेट्रोलियम जेली (Petroleum jelly) हाइड्रोकार्बनों का एक अर्ध-ठोस मिश्रण है जो अपने घाव ठीक करने के गुण के कारण मरहम के रूप में प्रयुक्त किया जाता है। इसे सफेद पेट्रोलियम, कोमल पैराफिन, बहु-हाइड्रोकार्बन भी कहते हैं। इसका CAS नम्बर 8009-03-8 है। इसमें मौजूद हाइड्रोकार्बनों में प्रायः कार्बन संख्या २५ से अधिक होती है।
क्वथनांक: 302 °C  गलनांक : 36 °C से 60 °C तक (इनके प्रकार पर निर्भर) ज्वलनांक (Flash point) : 182 °C से 221 °C तक (इनके प्रकार पर निर्भर) घनत्व: 0.9 g/ cm³  जल में विलेयता: अविलेय  वाष्प दाब (20 °C पर) : < 1,3 Pa
[[श्रेणी:सौन्दर्य प्रसाधन]making method of petroilum help ]
स्वतःप्रज्वलन ताप
किसी पदार्थ का स्वतःप्रज्वलन ताप (autoignition temperature) या kindling point) वह न्यूनतम ताप है जिस पर आने पर बिना किसी बाहरी स्रोत के ही वह पदार्थ तुरन्त जलने लगता है। यह ताप उस पदार्थ को जलने के लिये आवश्यक सक्रियण ऊर्जा ( activation energy) प्रदान करती है। 'स्वतःप्रज्वलन ताप' प्रायः ज्वलनशील ईंधन मिश्रणॉं के सन्दर्भ में प्रयुक्त होता है। प्रायः दाब बढ़ाने और आक्सीजन की मात्रा बढाने पर सभी रसायन कम ताप पर ही ज्वलित हो उठते हैं।
किसी पदार्थ को formula_1 ऊष्मा देने पर, उसे स्वतःप्रज्वलन ताप तक पहुँचने में लगा समय formula_2 निम्नलिखित समीकरण द्वारा निकाला जा सकता है-
formula_3
जहाँ "k" = ऊष्मा चालकता (W/(m·K)), "ρ" = घनत्व (kg/m³), तथा "c" = विशिष्ट ऊष्मा धारिता (J/(kg·K)) (उस पदार्थ की) हैं। formula_4 उस पदार्थ का आरम्भिक ताप (केल्विन में), तथा formula_5 पदार्थ पर पड़ने वाली ऊष्मा फ्लक्स (W/m²) है।
सक्रियण ऊर्जा
रसायन विज्ञान में, किसी रासायनिक अभिक्रिया को सम्पन्न होने के लिये जो न्यूनतम ऊर्जा आवश्यक होती है उसे सक्रियण ऊर्जा (activation energy) कहते हैं। इस शब्द का प्रयोग सबसे पहले १८८९ में स्वीडेन के वैज्ञानिक अर्हिनियस ने किया था। सक्रियण ऊर्जा को प्रायः Ea से निरूपित किया जाता है। इसकी ईकाई किलोजूल प्रति मोल (kJ/mol) या किलोकैलरी प्रति मोल (kcal/mol) है।
दूसरे शब्दों में,
एडमंड प्रथम
एडम्ंड प्रथम (), (Ēadmund; 921 – 26 मई 946), जिसे ज्येष्ठ, न्यायप्रिय व बेहतरीन ("the Elder", "the Deed-doer", "the Just", or "the Magnificent"), कहा जाता था सन ९३९ से अंग्रेजों का राजा था। वो एडवर्ड द एल्डर का बेटा और ऍथेल्स्तन का सौतेला भाई था। ऍथेल्स्तन की 27 अक्टूबर 939 को मृत्यु हो गयी थी और उसके बाद एडमंड उसके बाद राजा बना।
एडमंड एडवर्ड द एल्डर के बेटे के तौर पर राजा बना, अल्फ्रेड महान का पोता था, और वेसेक्स के ऍथेलवुल्फ का पड़पोता था। वेसेक्स का वेग्बर्ट और केंट का ईल्हमंड उसके पूर्वज थे। राज्याभिषेक के कुछ ही समय बाद से ही उसे तमाम सैन्य खतरों का सामना करना पड़ा। राजा ओलफ तृतीय गुथफ्रिथसन ने नॉर्थम्ब्रिया पर कब्ज़ा कर लिया था और इंग्लैंड की मध्यभूमियों पर आक्रमण कर दिया था। ९४२ में ओलफ़ की मृत्यु के बाद एदमंड ने दोबारा मध्यभूमियों को जीत लिया। सन् 943 में, एडमंड राजा यॉर्क का ओलैफ का गॉड-फ़ादर बना। ९४४ ई॰ में उसने नॉर्थम्ब्रिया को भी जीत लिया। उसी साल उसके सहयोगी यॉर्क के ओलैफ ने गद्दी छोड़ दी और आयरलैंड में डबलिन चला गया। ओलैफ़ ऐमलैब कुआरन के नाम से डबलिन का राजा बन गया। सन् 945 में, एडमंड ने स्ट्रैथक्लाइड का साम्राज्य जीत लिया लेकिन विजित क्षेत्र को स्कॉटलैंड के मैल्कम प्रथम को एक दूसरे रणनीतिक क्षेत्र के बदले दे दिया। एदम्ंद ने इस तरह से स्कॉटलैंड के साथ शांतिपूर्ण सीमा और मित्रतापूर्ण सह अस्तित्व की नीति लागू की। उसके शासनकाल में इंग्लैड में मठों का पुनर्निर्माण प्रारंभ हुआ।
26 मई 946 को एडमंड की एक तड़ीपार चोर लेओफ़ा ने तब हत्या कर दी जब वो दक्षिण ग्लूसेस्टरशायर के पुकलचर्च में संत ऑगस्टीन के जन्मदिवस समारोह (मास (लिटर्जी)) में हिस्सा ले रहा था। वॉरसेस्टर का जॉन और मैल्मसबरी का विलियम के अनुसार एडमंड अपने कुलीन साथियों व दरबारियों के साथ भोज का आनंद ले रहा था जब उसने भीड़ में लेओफा को देख लिया था। उसने लेओफा पर हमला कर दिया लेकिन इस मारपीट में लेओफा ने उसकी हत्या कर दी। लेओफा को भी तुरंत मार गिराया गया। हाल ही के एक अनुसंधान के अनुसार एदमंड की मृत्यु की यह कहानी सही नहीं पाई गई है और इस नये अध्धयन के अनुसार राजा एक राजनितिक हत्या का शिकार हुआ था।
एडमंड के बाद उसका भाई ईडरेड राजा के रूप में 946 से 955 तक उसका उत्तराधिकारी बना। एडमंड की संतानों ने बाद में इंग्लैंड पर शासन किया।
कायलाणी लेइ
कायलाणी लेइ (जन्म 5 अगस्त 1980) विश्व प्रसिद्ध पॉर्न फिल्म अभिनेत्री हैं। उन्होंने 200 से अधिक चलचित्रों में कार्य किया है।
कल्याणी देवी का जन्म सिंगापुर में हुआ, एवं उनका पालन-पोषण मैसाचुसेट्स में किया गया।
कल्याणी देवी ने निम्नलिखित पारितोषिक प्राप्त किये हैं -
सेरेना ग्राण्डी
श्रीमती सेरेना ग्राण्डी (जन्म 23 मार्च 1958) 1980 एवं 1990 के दशक के सुप्रसिद्ध इतालवी अभिनेत्री है।
सेरेना देवी का जन्म बोलोग्ना में हुआ। यौवनकाल के प्रारंभिक दिनों में उन्होंने संगणक क्रमानुदेशन में स्नातक की उपाधि प्राप्त की। इसके पश्चात वे वैज्ञानिक विश्लेषण प्रयोगशाला में कार्यरत हुईं। 1980 में सेरेना जी ने अपनी चलचित्र आजीविका का प्रारम्भ किया। 1990 के दशक में वे दूरदर्शन धारावाहिकों में काम करने लगीं।
आमरणा मिलर
आमरणा मिलर (जन्म 29 अक्टूबर 1990) स्पेन की विश्व विख्यात वयस्क अभिनेत्री, निर्माता, निर्देशक और लेखक हैं।
कुमारी आमरणा मैड्रिड के यूरोपीय विश्वविद्यालय से ललित कला में स्नातक हैं।
19 वर्ष की आयु में उन्होंने अपने प्रथम चलचित्र में न केवल अभिनेत्री के रूप में काम किया, बल्कि इस चलचित्र की निर्माता व निर्देशिका भी वे स्वयं ही थीं।
2015 के बार्सिलोना अंतर्राष्ट्रीय कामुक चलचित्र महोत्सव में उन्हें सर्वश्रेष्ठ अभिनेत्री पारितोषिक से सम्मानित किया गया। लास वेगास में 23 जनवरी 2016 को आयोजित होने वाले वयस्क वीडियो समाचार पुरस्कारों में उन्हें सर्वश्रेष्ठ विदेशी महिला कलाकार पारितोषिक के लिए नामित किया गया है।
तृषा अपटाउन
तृषा अपटाउन (जन्म 7 अगस्त 1979) संयुक्त राज्य अमेरिका की पॉर्न फिल्म अभिनेत्री तथा नग्न नर्तकी हैं।
उच्चतर माध्यमिक विद्यालय छोड़ने के बाद उन्होंने ओहायो में कामुक नर्तकी के रूप में जीवनयापन किया। 1998 में उन्होंने वयस्क मनोरंजन उद्योग में प्रवेश किया। तत्पश्चात वे कई पत्रिकाओं एवं चलचित्रों में दिखाई दीं।  अब तो उन्होंने अपना कामुक खिलौनों का व्यापार भी स्थापित कर दिया है। मार्च 2008 में वे यौन वृद्धि उत्पादों के वितरक एडवेंचर इंडस्ट्रीज की प्रवक्ता बनीं।
अमिताभ कांत
अमिताभ कांत (जन्म: 1 मार्च 1956) भारत सरकार द्वारा गठित नीति आयोग के मुख्य कार्यकारी अधिकारी हैं। इसके पूर्व वे औद्योगिक नीति व प्रोत्साहन विभाग के सचिव थे। वे भारतीय प्रशासनिक सेवा केरल कैडर के 1980 बैच के अधिकारी हैं।
इंडिया मार्क द्वितीय
इस पम्प का डिजाइन भारत सरकार ने यूनिसेफ और विश्व स्वास्थ्य संगठन के सहयोग से बनाया था। यह पम्प शोलापुर पम्प पर आधारित है, जिसे भारतीय मैकेनिक ने डिजाइन किया था। यूनिसेफ के विशेषज्ञों ने कई विकल्पों के अध्ययन के बाद इसे सबसे टिकाऊ पाया था। इसका व्यावसायिक उत्पादन वर्ष १९७७-७८ में प्रारम्भ हुआ। वर्ष १९८७ में इसका वार्षिक उत्पादन २,००,००० था। इसका निर्यात एशिया ,अफ्रीका और लैटिन अमरीकी देशों को किया जाता है। भारत में इस पम्प की वार्षिक खपत ५०,००० है।
पहले इस पम्प के बोरवेल में इंडिया मार्क द्वितीय पम्प लगाने में लोहे के पाइप स्तेमाल होते थे जो जंग लगने के कारण कम टिकाऊ थे अब उनके स्थान पर पी वी सी के पाइप स्तेमाल होते हैं जो टिकाऊ और सस्ते हैं।
वो तेरी भाभी है पगले
वो तेरी भाभी है पगले एक भारतीय हिन्दी धारावाहिक है। जिसका प्रसारण सब टीवी पर 18 जनवरी 2016 से सोमवार से शुक्रवार रात 10:30 बजे होता है। इसका निर्माण विपुल शाह ने किया है। इसमें मुख्य किरदार में अली असगर, कृष्णा गौकनी और अथर हबिब हैं।
इसमें दो लड़के एक ही लड़की से प्यार करते रहते हैं। नथू नाकाबंदी (अली अस्गर) उससे मिलने के लिए अस्पताल आता है, जहाँ उसे पता चलता है कि दीया को गुंडे बदमाशों से सख्त नफरत है। ये बात जान कर नथू एक नकली मरीज के रूप में वहाँ चले जाता है। दूसरा प्रेमी रणवीर (अथर हबिब) जब उस लड़की से मिलने अस्पताल आता है तो उसे भी पता चलता है कि दीया अमीर लोगों से नफरत करती है। इसके बाद रणवीर नकली डॉक्टर बन कर अस्पताल में नौकरी के लिए आ जाता है। वहीं नथू एक अनोखी बीमारी के साथ वहाँ आता है, जिसे वहाँ का कोई भी डॉक्टर समझ नहीं पाता है। तभी रणवीर भी वहाँ नौकरी के लिए आता है और वह नथू को देख कर बताता है कि उसे एक नई बीमारी है। इसके बाद नथू और रणवीर दोनों अस्पताल में अलग अलग झूठ बोल कर आ जाते हैं।
लेकिन कुछ ही दिनों के बाद उन दोनों को एक दूसरे की सच्चाई का पता चल जाता है और वे दोनों इस बात को दीया को बताने की कोशिश करते हैं और अंत में यह फैसला करते हैं कि कोई भी इस राज को दीया को नहीं बताएगा। इसके बाद वे एक दूसरे को "वो तेरी भाभी है पगले" कहते हैं।
२०१६ में निधन
निम्नलिखित सूची उन लोगों की है जिनका २०१६ में निधन हो गया।
यहाँ पर सभी दिनांक के क्रमानुसार हैं और एक दिन की दो या अधिक प्रविष्टियाँ होने पर उनके मूल नाम को वर्णक्रमानुसार में दिया गया है। यहाँ लिखने का अनुक्रम निम्न है:
अली असगर
अली असगर एक भारतीय अभिनेता और हास्यकार हैं। यह धारावाहिकों में कहानी घर घर की में वर्ष 2000 से 2008 तक कमल अगरवाल का किरदार निभाया। उसके बाद वर्ष 2009 में एफ आई आर नामक धारावाहिक में राज आर्यन का किरदार निभाया। उन्हें द कपिल शर्मा शो के पहले सीज़न में दादी के रूप में भूमिका निभाने के लिए जाना जाता है और वह कानपुर वाले ख़ुरानाज़ में भी दिखाई दिए।।
उन्हें २०००-०८ के दौरान एकता कपूर के एक शो "कहानी घर घर की" से शोहरत मिली।
अली ने 2005 में सिद्दीका असगर से शादी की, वे नयना और अदा के माता-पिता हैं। [[श्रेणी:जीवित लोग]] [[श्रेणी:1966 में जन्मे लोग]] [[श्रेणी:भारतीय फ़िल्म अभिनेता]] [[श्रेणी:भारतीय टेलिविज़न अभिनेता]]
उलरिक़ बेक
उलरिक़ बेक (मई 15, 1944 – जनवरी 1, 2015) प्रसिद्ध जर्मन समाजशास्त्री तथा अपने जीवनकाल में सबसे अधिक उद्धृत सामाजिक वैज्ञानिकों में से एक थे। उनका कार्य आधुनिक काल में असहनीयता, अनभिज्ञता और अनिश्चितता के प्रश्नों पर केन्द्रित था। उन्होंने "रिस्क सोसाइटी" (सामाजिक जोखिम) और "सेकण्ड मोडर्नीटी" (दूसरी आधुनिकता) अथवा "रिफ्लेक्सिव मोडर्नाइज़ेशन" (कर्मकर्त्ता आधुनिकीकरण) जैसे शब्दों को गढ़ा।
बेक का जन्म जर्मनी के पोमेरनियन कस्बे (वर्तमान में पोलैण्ड के स्लुप्स्क में) में 1944 में हुआ और उनका पालन पोषण हनोवर में हुआ। उन्होंने अपनी उच्च शिक्षा फ्रायबर्ग विश्वविद्यालय में विधि (कानून) में की। सन् 1966 से और उसके बाद उन्होंने मुनिख़ से समाजशास्त्र, दर्शनशास्त्र, मानस शास्त्र और राजनीति विज्ञान में की। पीएचडी की उपाधि प्राप्त करने के बाद वर्ष 1972 से, वो मुनिख़ में समाजशास्त्री के रूप में कार्य आरम्भ किया। वर्ष 1979 में उन्होंने विश्वविद्यालय में व्याख्याता के लिए आधिकारिक अर्हता प्राप्त की। उन्होंने म्युएन्स्टर (1979–1981) तथा बमबर्ग (1979–1981) में विश्वविद्यालय में प्रोफेसर के रूप में नियुक्ति प्राप्त की। सन् 1992 से निधन के समय तक वो मुनिख़ विश्वविद्यालय में समाजशास्त्र के प्रोफेसर तथा इसी विश्वविद्यालय के समाजशास्त्र संस्थान के निदेशक रहे। उन्हें विभिन्न अन्तर्राष्ट्रीय पुरस्कार और सम्मान प्राप्त हुये। उन्हें जर्मन समाजशास्त्र समाज के परिषद और कार्यकारी बोर्ड के लिए भी चुना गया।
वर्ष 1999 से 2009 तक बेक, जर्मन शोध फाउंडेशन की देखरेख में स्थापित मुनिख़ क्षेत्र के चार विश्वविद्यालयों के अंतःविषय संघ के प्रतिकारी आधुनिकीकरण शोध केन्द्र 536 के समूह के प्रवक्ता भी रहे।
महान (१९९२ फ़िल्म)
महान १९९२ की भारतीय मलयाली फ़िल्म है जिसका निर्देशन मोहन कुमार ने किया है। इसमें सुरेश गोपी और गीता ने अभिनय किया है।
महान (१९८३ फ़िल्म)
महान  सत्यनारायण और सूर्यनारायण द्वारा निर्मित तथा एस॰रमानाथन द्वारा निर्देशित 1983 की एक्शन नाटक हिन्दी फ़िल्म है। फ़िल्म में अमिताभ बच्चन तीन अभिनय भूमिकाओं में हैं और उनके साथ वहीदा रहमान, प्रवीण बॉबी, ज़ीनत अमन, अशोक कुमार, अमजद खान, कादर खान, अरुणा ईरानी, सुजित कुमार तथा शक्ति कपूर हैं। फ़िल्म का संगीत आर॰डी॰ बर्मन ने दिया है।
विक्रम सिंह (अमजद खान) हानिकारक पेय पदार्थों के रूप में फंसाया गया व्यक्ति है जिसे उसके व्यापार सहयोगी राजन (सुजित कुमार) ने फँसाया। जेल से छूटते ही वह राजन को मार देता है और अपने पूर्व वकील अमित (अमिताभ बच्चन) को फंसाता है। अमिताभ को भागने के लिए मजबूर किया जाता है जबकि उसकी पत्नी (वहीदा रहमान) दो जुड़वाँ बच्चों गुरू और शंकर (दोनों के लिए अभिनय अमिताभ बच्चन ने किया है) को जन्म देती है। दुर्भाग्यवश, उसे उसके एक पुत्र गुरू से दूर कर दिया जाता है और उनका पुत्र बाँझ जोड़े द्वारा चुरा लिया जाता है। अपने पति के साथ भागते हुये तथा अपने एक पुत्र को खोने के बाद जानकी, शंकर को सम्भालती है। अमित सोचता है कि उसकी पत्नी जानकी का निधन हो चुका है अतः वह पुनः एक सामान्य जीवन व्यापन करने के लिए राणा रणवीर नाम से अपनी दत्तक पुत्री मंजू (प्रवीण बॉबी) के साथ रहता है। जानकी दूसरे नगर में शंकर के साथ रहती है जो एक पुलिस अधीक्षक बन जाता है। गुरू का पालन-पोषण बाँझ दम्पति ने किया जो बाद में एक नाटक अभिनेता बन जाता है और रीटा (जीनत अमान) का पीछा करता है। मंजू को शंकर से प्यार हो जाता है, जबकि उसे इस बात की जानकारी नहीं थी कि वो राणा रणवीर का खोया हुआ पुत्र है। अन्त में सभी मिल जाते हैं तथा पुनः एक खुशहाल परिवार बन जाता है।
योसेमिटी में इमोजेन और ट्विंका
योसेमिटी में इमोजेन और ट्विंका श्रीमती जूडी डेटर द्वारा 1974 में खींचा गया एक सुप्रसिद्ध छायाचित्र है। इस छायाचित्र में योसेमिटी राष्ट्रीय उद्यान में भ्रमण कर रहीं वृद्ध महिला इमोजेन कनिंघम को एक पेड़ के पीछे नग्न युवती ट्विंका टीबो के दर्शन होते हैं।
इस छायाचित्र को लगभग 100 छात्रों की एक कार्यशाला के बीच में लिया गया था। श्रीमती जूडी डेटर कार्यशाला के प्रशिक्षकों में से एक थीं, तथा श्रीमती इमोजेन कनिंघम एक अतिथि व्याख्याता थीं। एक मॉडल के साथ कैसे कार्य किया जाता है, इसका प्रदर्शन करते हुए जूडी देवी ने यह छायाचित्र खींचा।
मैसाचुसेट्स प्रौद्योगिकी संस्थान के प्राध्यापक एवं महाकवि श्री जॉन हिल्डेबिडल ने इस छायाचित्र से प्रेरित एक कविता लिखी है।  मुद्रित अवस्था में यह छायाचित्र लॉस एंजिल्स काउंटी संग्रहालय में दर्शाया गया है। इस छायाचित्र को ऑट्री राष्ट्रीय केंद्र, कैलिफोर्निया के ओकलैंड संग्रहालय, एवं नेवादा कला संग्रहालय में भी प्रदर्शित किया गया है।
विठ्ठल वाघ
विजय शेंडगे - मराठी कवी
विजय शेंडगे इस नामसे मराठी वाचक एवं मराठी साहित्य विश्व ठीकसे परिचित नही है. मगर उनकी कविताये अच्छी कि होती है . प्रेम कविताका उनका आकलन जितना अच्छा है उतनाही सामाजिक विषयोन्का. ' घरट ' , ' वाजत पैंजण , वाजत काकण ' और ' चेहऱ्यामधला चंद्र ' यह उनकी प्रकाशित साहित्याकृतीया. ' रिमझिम पाऊस ' इस शिर्षक से वे ब्लॉग भी लिखते है . ' रे घना ' और ' कधी वाटते ' इस नामसे उनकी रचना पर आधरित संगीत कार्यक्रम भी चलाये जाते है. कविता के साथ साथ वे कहानिया भी लिखते है . उनके ' बायशी ' इस कहाणी को दक्षिण महाराष्ट्र साहित्य परिषद का प्रथम पुरस्कार प्राप्त है .
डिलिअन हार्पर
डिलिअन हार्पर (जन्म 27 सितम्बर 1991) संयुक्त राज्य अमेरिका की एक वयस्क चलचित्र अभिनेत्री है।
2012 में दन्त चिकित्सा की छात्रा होते हुए ही डिलिअन देवी ने वयस्क चलचित्रों में अभिनय कर जीविका कमाना प्रारम्भ कर दिया। नवंबर 2013 में वे हसलर पत्रिका के आवरण पृष्ठ पर दिखाई दीं। पेंटहाउज़ फोरम के आवरण पृष्ठ पर इनका छायाचित्र प्रदर्शित हुआ है।
डिलिअन विषमलैंगिक हैं, परन्तु समय-समय पर वे अन्य महिलाओं के साथ समलैंगिक दृश्यों में भी प्रकट होती हैं।
जलते दीप
दैनिक जलतेदीप भारत का एक हिंदी दैनिक समाचारपत्र है। जो राजस्थान प्रदेश के जोधपुर ज़िले से प्रकाशित होता है तथा इसका मुख्यालय भी जोधपुर में ही है। दैनिक जलतेदीप राजस्थान के दूसरे सबसे बड़े नगर जोधपुर से सन् 1969 से निरंतर प्रकाशित हो रहा है। केन्द्र सरकार के डीएवीपी व राज्य सरकार के विज्ञापनों हेतु दैनिक जलतेदीप को राज्य स्तरीय समाचार पत्र की मान्यता प्रदान की हुई है। जोधपुर के इस पुराने दैनिक की राजस्थान प्रदेश के पश्चिमी अंचल में विशेष लोकप्रियता एवं प्रभाव है। बारह पृष्ठ में ऑफसेट व फोटों कम्पोजिंग पद्धति से मुद्रित तथा राज्य के अधिकांश जिलों में इसका नित्य वितरण होता है। 26 जनवरी वर्ष 1999 से प्रकाशित इसका जयपुर संस्करण राजधानी जयपुर एवं आस पास में रहने वाले पश्चिमी राजस्थान के लोगों का प्रतिनिघि संवाहक है।
अनुभवी संपादकों की टीम एवं अपने स्वयं के दिल्ली, मुम्बई, जयपुर, बीकानेर, उदयपुर, अजमेर, कोटा, कार्यालयों से आधुनिक संचार सुविधाओं से जुड़ा दैनिक जलतेदीप जयपुर आधारित प्रमुख दैनिकों की भांति ही राजस्थान का एक सम्पूर्ण अखबार है।
जलते दीप उन अग्रणी दैनिक समाचार पत्रों में से है जो फर्स्ट ऑन रोटरी (1978), फर्स्ट ऑन ऑफसेट (1984), फर्स्ट ऑन कंप्यूटराइज्ड, डीटीपी (1988) और फर्स्ट ऑन 8 पेज शेप (1989) पर प्रकाशित हुआ था।
जलते दीप एकमात्र प्रकाशन है जो स्थानीय मारवाड़ी भाषा में एक पूर्ण पृष्ठ देता है। कोई अन्य प्रकाशन इस तरह की सामग्री नहीं देता है जो व्यापक रूप से पढ़ी जाती है।
1997 से दैनिक जलते दीप, जर्दा, गुटखा, बीड़ी, सिगरेट, पान मसाला, शराब और पहेलियों के विज्ञापनों को नहीं प्रकाशित करने का फैसला करके सामाजिक सरोकारों की शुरुआत करने वाला देश का पहला अखबार है।
दैनिक जलते दीप को वर्ष 1981 से MANAK ALANKARAN के रूप में जाने जाने वाले पत्रकारिता पुरस्कार की स्थापना का श्रेय दिया जाता है। अब तक 38 पत्रकारों को इस पुरस्कार से सम्मानित किया जा चुका है।
मनप्रीत सिंह बादल
मनप्रीत सिंह बादल (जन्म 26 जुलाई 1962) एक भारतीय नेता और पंजाब पीपुल्स पार्टी के नेता है। वह 1995 से 2012 तक पंजाब विधान सभा के सदस्य रहे और उन्होंने 2007 से 2010 तक प्रकाश सिंह बादल की सरकार में वित्त मंत्री के रूप में कार्य किया है।
मानह्वा
कोरियाई भाषा में मानह्वा (कोरियाई:만화) का अर्थ "कॉमिक्स" होता है, लेकिन इस शब्द का "एनिमेटेड कार्टून" आदि के लिए भी प्रयोग किया जाता है। इस शब्द का खास तौर पर दक्षिण कोरियाई कॉमिक्सों के लिए उपयोग होता है। मानह्वा पर आधुनिक कोरिया के इतिहास का काफी प्रभाव होने के कारण इसमें कई शैली और रूप सामने आए। इसपर मध्यधरा के माँगा का प्रभाव भी नज़र आता है।
ट्राइकोराइसिस
ट्राइकोराइसिस, जिसे व्हिपवर्म संक्रमण भी कहते हैं जो कि परजीवी कृमि "ट्राइकोरिस्ट्यूरा" (व्हिपवर्म) द्वारा फैलने वाला संक्रमण है।) यदि संक्रमण केवल कुछ कृमियों से हैं, कोई लक्षण नही होता है। वे लोग जिनको कई कृमियों से संक्रमण हुआ हो, उनमें पेट दर्द, थकान और दस्त हो सकता है। कई बार दस्त में खून हो सकता है। बच्चों में संक्रमण के कारण बौद्धिक और शारीरिक विकास खराब हो सकता है। रक्त की हानि के कारण लाल रक्त कणिकाओं का निम्न स्तर हो सकता है।
यह रोग आम तौर पर तब फैलता है जब लोग इन कृमियों से संक्रमित भोजन या पानी को खाते व पीते हैं। यह तब भी हो सकता है जब संक्रमित सब्जियों को पूरी तरह से साफ नहीं किया जाता या पकाया नहीं जाता है। अक्सर ये अंडे उस मिट्टी में होते हैं जहां पर लोग खुले में शौंच जाते हैं और जहां पर मानव मल को खाद खाद के रूप में उपयोग करते हैं। ये अंडे संक्रमित लोगों के मल से उत्पन्न होते हैं। ऐसी मिट्टी में खेलने वाले बच्चे अपने मुंह में हाथ लगाने से आसानी से संक्रमित हो जाते हैं। ये कृमि बड़ी आंत में रहते हैं और लगभग चार सेंटीमीटर लंबे होते हैं। व्हिपवर्म का निदान मल को माइक्रोस्कोप में देख कर अंडों की उपस्थिति से होता है। ये अंडे बैरल के आकार के होते हैं।
सही तरीक से खाना पका कर व खाना पकाने से पहले हाथ धोकर रोकथाम संभव है। अन्य उपायों में कार्यशील तथा साफ शौचालय जैसी स्वच्छता तथा साफ पानी तक पहुंच को बढ़ावा देना शामिल है। दुनिया के वे क्षेत्र जहां पर ये संक्रमण आम है अक्सर नियमित रूप से लोगों को पूरे समूह का एक साथ उपचार किया जाएगा। उपचार में तीन दिन तक दवा देनी होती है: अल्बेंडाज़ॉल, मेबेन्डाज़ॉल या इवरमेक्टिन। उपचार के बाद अक्सर लोग फिर से संक्रमित हो जाते हैं।
व्हिपवर्म संक्रमण पूरी दुनिया में लगभग 600 से 800 मिलियन लोगों को संक्रमित करता है। उष्णकटिबंधीय देशों में यह सबसे आम है। विकासशील देशों में व्हिपवर्म से संक्रमित लोगों में अक्सर हुकवर्म तथा एस्कारियासिस संक्रमणों को भी देखा गया है। उनका अनेक देशों की अर्थव्यवस्था पर काफी अधिक प्रभाव होता है। रोग के विरुद्ध एक टीके के निर्माण के लिए काम चल रहा है। ट्राइकोराइसिस को उपेक्षित उष्णकटिबंधीय रोग के रूप में वर्गीकृत किया गया है।
फतेह सिंह (शूटर)
सूबेदार (मानद कप्तान) फतेह सिंह डोगरा रेजिमेंट से एक सेवानिवृत्त भारतीय सेना जूनियर कमीशन अफसर और खेल के शूटर थे। उन्होंने ने नई दिल्ली में 1995 में राष्ट्रमंडल निशानेबाजी चैंपियनशिप में बिग बोर व्यक्तिगत और टीम स्पर्धा में स्वर्ण और रजत पदक जीता। वह रक्षा सुरक्षा कोर के हिस्से के रूप में ड्यूटी पर थे और 2016 पठानकोट हमले के दौरान शहीद हो गए।
राधा रीजेंट होटेल
राधा रीजेंट होटेल जिससे पूर्व मे राधा पार्क इन् के नाम से जाना जाता था यह चेन्नई के अरूमबक्कम स्थित एक फाइव स्टार होटेल है। यह सरोवर होटेल्स एवं रिज़ॉर्ट्स समूह का दूसरा होटल इनर रिंग रोड पर खुलने वाला पहला स्टार होटेल है। इसी होटेल मे "जेफ्री" ने अपना पहला पब चेन्नई मे 2001 मे खोला था।
1997 मे खोले गये इस होटेल मे कुल 91 कमरे है जिसमे 62 सुपीरियर कमरे, 23 एग्ज़िक्युटिव कमरे एवं 6 सुइट हैं। इस होटेल की सबसे बड़ी विशेषता यहा के रेस्टोरेंट्स हैं जिसमे हर तरीके के व्यंजन परोसे जाते है। ये सारे रेस्टोरेंट्स विश्व के किसी भी रेस्टोरेंट्स को चुनौती पेश कर सकते है।
इस होटेल के रेस्टोरेंट्स मे लॉबी कॅफ एक मल्टीकुज़ीने (बहु व्यंजन) रेस्टोरेंट भी है जो 1997 मे कॅफ के नाम से खोला गया था। द ऑरियेंट ब्लॉसम जो 2004 मे यहा पर खोला गया था यह काफ़ी प्रसिद्ध होटेल हैं जो पूर्व के लज़ीज़ खानो के लिए प्रसिद्ध है। जेफ्री पब एवं ऑरा (एक लाउंज बार ) यहा के प्रसिद्ध आकर्षण है।
यहा पर कुल 6 बॅंक्वेट हाल है जो कुल 6500 वर्ग फ़ीट क्षेत्र मे फैले हुए है। इस होटल ने 2013 मे गार्डेन बॅंक्वेट लॉन भी शुरू किया था। बौगणविइले के नाम से प्रसिद्ध इस बॅंक्वेट हाल का क्षेत्रफल 20000 वर्ग फ़ीट हैं एवं यहा पर कुल 3000 अतिथियों के बैठने की व्यवस्था है।
इस होटल की आंतरिक साज़ सज्जा भी काफ़ी आकर्षक हैं जो रमणन जे के द्वारा 1997 मे की गयी थी। इसकी वास्तु सज्जा आपके मन को एक ही नज़र मे मोह लेगी। इसके अलावा 2004 मे स्थापित ऑरियेंट ब्लॉसम की इंटीरियर डिज़ाइनिंग प्रकाश मांकड़ एवं असोसीयेट्स के द्वारा की गयी थी।
इस होटेल समूह (राधा रीजेंट समूह) के दो अन्य थ्री स्टार होटेल भी बंगलोरे मे खोला गया था। जिसमे एक राधा होमेटेल भी था जो 2005 वाइटफील्ड मे खोला गया एवं दूसरा होटेल 2008 मे एलेक्ट्रॉनिक सिटी मे खोला गया था। राधा होमेटेल सरोवर होटेल एवं रिज़ॉर्ट्स के द्वारा पहला होमेटेल ब्रांड था।
2004 में वर्ष के सरोवर पार्क प्लाजा होटल,सरोवर होटल्स एंड रिसॉर्ट्स द्वारा प्रस्तुत
जाखम नदी
जाखम नदी राजस्थान के प्रतापगढ़ जिले के छोटी सादड़ी की पहाड़ियों के दक्षिण-पश्चिम में निकलती है और उदयपुर जिले के पहाड़ी क्षेत्रों से होते हुए दक्षिण-पश्चिम दिशा में बहती है। बिलारा गाँव के पास ये सोम नदी में मिल जाती है। इस नदी पर जाखम परियोजना के अंतर्गत बांध निर्माण किया गया है।
नोब्लेस (मन्ह्वा)
Noblesse_(manhwa)_Cover.jpg नोब्लेस (कोरियाई: 노블레스, अंग्रेजी: Noblesse) मन्ह्वा वेबकॉमिक है जिसका लेखक है सन जाए हो और चित्रकार है ली ग्वान सू। इसका प्रकाशन 30 दिसम्बर 2007 में शुरू हुआ था नावर नाम के दक्षिण कोरियाई वेबसाइट पर। इसके प्रसंसको ने इसका कई भाषाओ में अनुवाद किया जिसके बाद यह एशिया और पश्चिमी देशो में काफी प्रसिद्ध हुआ। 2014 नावर ने अधिकारिक अंग्रेजी अनुवाद प्रकाशित करना भी शुरू कर दिया साथ ही अपनी वेबसाइट पर प्रसंसको को इसे कई अन्य भाषाओ में अनुवाद करना का मौका दिया। इन भाषाओ में हिंदी, बंगाली, जापानी अन्य कई भाषाए शामिल है|
"नोब्लेस " की कथा कैडिस एत्रामा दी रैज़ेल (उर्फ़ राइ) के बारे में जो एक बहुत शक्तिशाली वैम्पायर या नोबल है। राइ 820 वर्ष बाद समाधी से जगता है एक खाली ईमारत में जो की दक्षिण कोरिया में स्थित है। राइ को पता चलता है की मानव काफी प्रगति कर चुके है और कई नै नै खोज भी कर चुके है| तब राइ अपनी शक्तियों की मदद से अपने वफादार नौकर फ्रैंकनस्टाइन को खोजता है जो की एक हाई स्कूल में प्रिंसिपल है। फ्रैंकनस्टाइन की मदद से राइ उसी हाई स्कूल में प्रवेश ले लेता है और 3 बच्चो से मिलता है जो की हान शिन्वु, इकहान और युना है। राइ बाद में अपने साथियों के साथ संघ या यूनियन नामक एक गुप्त संसथान जिसका मकसद नोबल से शक्तिशाली बनने का है, उनसे कई युद्ध लड़ता है।
प्रतिमाभंजन
मजहबी तथा राजनीतिक कारणों से धार्मिक प्रतीकों तथा अन्य मूर्तियों/प्रतीकों/स्मार्कों को ध्वंस करना प्रतिमाभंजन कहलाता है। प्रतमाभंजनी धटनाओं का, ऐतिहासिक तौर पर, विश्व में सुविस्त्रित स्थानों पर पौराणिक काल से आधूनिक काल तक, हर युग में, अनेक अवसरों पर उल्लेख मिलता है। ऐसी घटनाएँ, राजनैतिक, धार्मिक व षड़यांत्रिक मक्सदों से प्रेरित हो सकते हैं। इसाई, इस्लामी व यहूदी इतिहास में प्रतिमाभंजन का प्रायः उल्लेख मिलता है। इस संदर्भ में जहाँ, प्रतिमाभंजन धार्मिक महत्वाकांक्षाओं से प्रेरित होता है, वहीं राजनैतिक प्रतिमाभंजन पुर्व, विरोधी या प्रतिद्वंदी राजनैतिक हुकूमत या विचारधारा के प्रति क्रोध व शत्रुता के कारणवश हो सकता हे, उदाहरणस्वरूप: सोवियत रूस में समाजवाद के पतन के पश्चात, रूसी संधि व पूर्व सोवियत राष्ट्रों में स्टैलिन के पुतलों का भंजन।
* Antonio Calisi, I Difensori Dell'icona: La Partecipazione Dei Vescovi Dell'italia Meridionale Al Concilio Di Nicea II 787, Createspace Independent Pub 2017,ISBN-10: 1978401094 ISBN-13: 978-1978401099
चन्द्रशेखर संख्या
चन्द्रशेखर संख्या एक विमारहित राशी है जिसे श्यानता के लिए लॉरेंज बल के अनुपात को चुम्बकीय संवहन में निरुपित करने के लिए काम में लिया जाता है। इसका नामकरण भारतीय खगोलभौतिक विज्ञानी सुब्रह्मण्यन् चन्द्रशेखर के सम्मान में किया गया।
इस संख्या का मुख्य फलन चुम्बकीय क्षेत्र का मापन है जब यह निकाय के क्रान्तिक चुम्बकीय क्षेत्र के वर्ग के अनुक्रमानुपाती होता है।
चन्द्रशेखर संख्या को सामान्यतः अंग्रेज़ी अक्षर formula_1 से निरुपित किया जाता है और इसका विमाहीन रूप, चुम्बकीय-द्रवगतिकी समीकरणों के चुम्बकीय बल की उपस्थिति में नेवियर-स्टोक्स समीकरण से प्रेरित है: यहाँ formula_3 प्रांटल संख्या तथा formula_4 चुम्बकीय प्रांटल संख्या है।
अतः चन्द्रशेखर संख्या को निम्न प्रकार से परिभाषित किया जाता है: जहाँ formula_6 चुम्बकीय पारगम्यता, तरल का घनत्व, formula_7 गतिकीय श्यानता और formula_8 चुम्बकीय विसरणशीलता है। formula_9 और formula_10 क्रमशः क्रान्तिक चुम्बकीय क्षेत्र तथा निकाय का लम्बाई पैमाना है।
यह हार्टमान संख्या formula_11 द्वारा निम्न प्रकार सम्बद्ध है:
हार्टमान संख्या
हार्टमान संख्या (Ha) विद्युत्चुम्बकीय बल और श्यान बल का अनुपात है जिसे सबसे पहले हार्टमान ने काम में लिया। इसे निम्न प्रकार परिभाषित किया जाता है: जहाँ
चुम्बकीय विसरणशीलता
चुम्बकीय विसरणशीलता (Magnetic diffusivity) प्लाज्मा भौतिकी का एक प्राचल (पैरामीटर) है। यह चुम्बकीय रेनल्ड्स संख्या में आता है। चुम्बकीय विसरणशीलता निम्न सूत्र से परिभाषित की जाती है: